|  |  |  |
| --- | --- | --- |
|   |  | PATVIRTINTATrakų pradinės mokyklosdirektoriaus 2022 m. rugsėjo 1 d.įsakymu Nr.1.3.224 (V) |

**TRAKŲ PRADINĖS MOKYKLOS** **PAILGINTOS DIENOS GRUPĖS (POPAMOKINĖS VEIKLOS) SPECIALISTO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Pailgintos dienos (popamokinės veiklos) grupės specialisto pareigybė.

 2. Pareigybės lygis – C.

 3. Pailgintos dienos (popamokinės veiklos) grupės specialistas tiesiogiai pavaldus Trakų pradinės mokyklos (toliau – Mokykla) kuruojančiam direktoriaus pavaduotojui neformaliam ugdymui ir atskaitingas Mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 4. Pailgintos dienos (popamokinės veiklos) grupės specialisto kvalifikacijai taikomas ne žemesnis kaip vidurinis išsilavinimas ir (ar) įgyta profesinė kvalifikacija.

 5. Pailgintos dienos (popamokinės veiklos) grupės specialistas turi:

 5.1. gerinti vaikų ugdymo(-si) kokybę – papildyti ugdymo turinį nemokamomis įvairiomis neformaliojo švietimo veiklomis, panaudojant ne tik mokyklos, bet ir kitas erdves;

 5.2. organizuoti kokybišką grupės mokinių laisvalaikį, plėtoti užimtumo kryptis ir formas.

 6. Pailgintos dienos (popamokinės veiklos) grupės specialistas turi žinoti ir išmanyti:

 6.1. darbo tvarkos taisykles;

 6.2. bendravimo psichologijos, profesijos etikos ir elgesio kultūros pagrindus;

 6.3. darbuotojų saugos ir sveikatos, gaisrinės saugos, apsaugos nuo elektros reikalavimus.

 7. Pailgintos dienos (popamokinės veiklos) grupės specialistas privalo vadovautis:

 7.1. Lietuvos Respublikos įstatymais ir poįstatyminiais aktais;

 7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

 7.3. vidaus darbo tvarkos taisyklėmis;

 7.4. darbo sutartimi ar susitarimu dėl papildomo darbo.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 8. Pailgintos dienos (popamokinės veiklos) grupės specialistas atlieka šias funkcijas:

 8.1. teikia pagalbą mokiniui ruošiant namų darbus;

 8.2. vykdo saugią mokinių priežiūrą grupės darbo laiko metu;

 8.3. siekia ieškoti efektyvių ugdymo organizavimo būdų, skatina gerosios patirties sklaidą, užtikrina kryptingą pažintinę, meninę, sportinę veiklą grupės mokyklos patalpose ir už jos ribų;

 8.4. informuoja tėvus (globėjus, rūpintojus) apie grupės mokinių savijautą, sveikatą, elgesį, veiklą grupės metu;

 8.5. bendradarbiauja su pagalbos mokiniui specialistais, socialiniais partneriais, tėvais (globėjais, rūpintojais);

 8.6. organizuoja kokybišką mokinių laisvalaikį;

 8.7. vykdo kitas su grupės veikla susijusias funkcijas;

 8.8. vykdo grupės lankomumo apskaitą.

 9. Pailgintos dienos (popamokinės veiklos) grupės specialistas, įtaręs ar pastebėjęs žodines, fizines, socialines patyčias, smurtą:

 9.1. nedelsdamas įsikiša ir nutraukia bet kokius tokį įtarimą keliančius veiksmus;

 9.2. primena mokiniui, kuris tyčiojasi, smurtauja ar yra įtariamas tyčiojimuisi, mokyklos nuostatus ir mokinio elgesio taisykles;

 9.3. raštu informuoja patyrusio patyčias, smurtą mokinio klasės vadovą apie įtariamas ar įvykusias patyčias;

 9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, vadovą) ir/ar institucijas (policiją, greitąją pagalbą).

 10. Pailgintos dienos (popamokinės veiklos) grupės specialistas, įtaręs ar pastebėjęs patyčias kibernetinėje erdvėje arba gavęs apie jas pranešimą:

 10.1. esant galimybei išsaugo vykstančių patyčių kibernetinėje erdvėje įrodymus;

 10.2. nedelsdamas imasi reikiamų priemonių patyčioms kibernetinėje erdvėje sustabdyti.

**IV SKYRIUS**

**BAIGIAMOSIOS NUOSTATOS**

 11. Šias pareigas vykdantis darbuotojas atsako už:

 11.1. kokybišką savo funkcijų vykdymą, korektišką gautų dokumentų panaudojimą, turimos informacijos konfidencialumą ir mokinių saugumą, sveikatą ir gyvybę savo darbo metu; 11.2. Lietuvos Respublikos įstatymų, kitų teisės aktų Trakų pradinės mokyklos nuostatų, darbo tvarkos taisyklių, etikos normų laikymąsi;

 11.3. emociškai saugios, mokymuisi palankios socialinės emocinės aplinkos puoselėjimą, reagavimą į smurtą ir patyčias pagal mokyklos nustatytą tvarką;

 12. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_